Koning leeu slaap op sy eie bed | Maroela Media
Koning leeu slaap op sy eie bed
Babbar op sy eie bed (Foto: Skermgreep uit die video)
Verskeie troeteldiereienaars laat hul diere toe om aan die voetenent op te krul, maar dié leeu is sowaar koning in sy eienaar se huis.
Zulkaif Chaudhary (33) van Multan City in Pakistan het ses maande gelede die leeuwelpie gekoop, en nou weeg Babbar byna 80 kg en verorber daagliks meer as 7 kg rou vleis. Babbar het sy eie koninggrootte bed met ŉ dubbele matras en selfs lugverkoeling in die gesin se luukse huis.
“Hy is soos my kind. Hy was twee maande oud toe ek hom gekry het,” verduidelik Zulkaif en sê hy sal Babbar nooit met ŉ ketting vasbind nie. “Ek is baie lief vir leeus en wou graag vir een sorg.”
Zulkaif het nooit sy planne, om ŉ leeu aan te skaf, met sy familie bespreek nie. “Ek het hom net gekry en toe vir hulle gesê, maar hulle was almal bly om hom te sien. Nou kom groet almal hom daagliks.”
Hy sê hy is nie besorg dat Babbar hulle sal aanval nie. “My seun speel elke dag met hom.”
Zulkaif beweer hy het toestemming van owerhede om die leeu in die gesin se huis aan te hou, maar wil nie bekend maak waar hy die leeu gekoop het nie. Hy het glo ongeveer R60 000 vir die leeu betaal. Babbar se etes jaag Zulkaif maandeliks byna R45 000 uit die sak.
M'Lady · 4 weke gelede
Niks anders as diere mishandeling nie, maar dis n status simbool onder die rykes in Pakistan.
… Soos honde en katte ook…
Koning Leeu moet in die wildernis wees saam met al die ander leeus en diere !!!!
Ansie · 4 weke gelede
Wel EK sal nou nie probeer om hom van die bed af te jaag nie. Sal maar liewer self op die matjie slaap!!!
Lekker bly ou grote! Lyk vir my of hy so amper jou een van die dae gaan geniet as sy pond vleis!
Hetta · 4 weke gelede
Hierdie lyk nie vir my na ń baie tevrede leeu nie. Hy knor te veel vir sy baas. As ek die baas was sou ek so ń bietjie vriendeliker met so ń groot vleisvreter gepraat het.
AndreD · 4 weke gelede
My gevolgtrekking na ek die video gesien het is dat die eienaar of een van die inwoners volgende op die menu gaan wees.
???? Heeltemal onaanvaarbaar. Die tande wys spreek al klaar boekdele. Pasop Paki… Jy of iemand in jou gesin word dalk leeukos.
Ek is seker hy sou veel eerder op die gras onder ‘n boom wil lê…… In Afrika!
Wag net tot hy besef hy soek vrou. Dis vieslik om n groot wilde dier so afgesonderd te hou
Stem saam hierdie man klink nie vir my na die gewensde persoon om met n leeu te werk nie. Wag maar net dat die hormone inskop dan het jy met iets ander te doen.Ek voorspel ook niks goeds nie.
Ai, die arme leeu. Dis mos nie waar hy hoort nie. Wonder wat gaan van hom word wanneer die man moeg raak vir hom of wanneer hy dalk agressief raak.
Hierdie is geensins nuuswaardig nie maar onstellend. Ek weet nie hoekom plaas MM so iets nie.
elzabe · 3 weke gelede
ek dink die man is mal, en uiters selfsugtig. iemand wat regtig lief is vir n leeu, sal hom NOOIT binneshuis, uit die son op nylon matte afgeslagte reepies vleis voer nie
Hy kan op n bed van goud slaap in die woning waarin hy vasgevang is, maar ek is oortuig dit gaan ni e alte hegienies in daardie tuiste nie.. Dit het ek al dikwels in huise waargeneem van die sg groot diereliefhebbers met hul vele honde, katte ens. Soms maar grillerig. Hierdie leeu lyk reeds nie vir my baie gesond en gelukkig nie.